CELEX: 62016TN0686
Language: et
Date: 2016-09-23 00:00:00
Title: Kohtuasi T-686/16 P: 23. septembril 2016 esitatud apellatsioonkaebus Avaliku Teenistuse Kohtu 18. juuli 2016. aasta otsuse peale kohtuasjas F-68/15, Possanzini versus Frontex

21.11.2016   
            
            
               ET
            
            
               Euroopa Liidu Teataja
            
            
               C 428/19
            
         23. septembril 2016 esitatud apellatsioonkaebus Avaliku Teenistuse Kohtu 18. juuli 2016. aasta otsuse peale kohtuasjas F-68/15, Possanzini versus Frontex
   (Kohtuasi T-686/16 P)
   (2016/C 428/22)
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Daniele Possanzini (Pisa, Itaalia) (esindaja: advokaat S. Pappas)
   
      Teine menetluspool: Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuur
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 18. juuli 2016. aasta määrus, millega jäeti tema hagi rahuldamata;
            
         
               —
            
            
               rahuldada esimeses kohtuastmes rahuldatud nõuded;
            
         
               —
            
            
               mõista kõik kohtukulud välja teiselt menetluspoolelt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kaks väidet.
   
               1.
            
            
               Esimene kaheks osaks jagunev väide, mille kohaselt on rikutud Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri (Frontex) peadirektori 27. augusti 2009. aasta otsuse, millega kehtestatakse töötajate hindamise menetlus (edaspidi „27. augusti 2009. aasta otsus“) artikli 11 lõikeid 4, 5 ja 6, tõlgendatuna Euroopa Liidu põhiõiguste harta artikli 41 lõigete 1 ja 2 alusel.
               
                           —
                        
                        
                           Esimene osa, et Avaliku Teenistuse Kohus rikkus õigusnormi, kuna ta ei analüüsinud hageja poolt esimeses kohtuastmes esitatud väidet, mis käsitles eelneva dialoogi puudumist aruande kinnitaja ja hindaja vahel.
                        
                     
                           —
                        
                        
                           Teine osa, et vaidlustatud kohtumääruses on rikutud õigusnormi, kuna kohus ei analüüsinud omal algatusel asjaolu, et aruande kinnitaja ja hindaja vahel puudus eelnev dialoog.
                        
                     
         
               2.
            
            
               Teine väide, et rikutud on 27. augusti 2009. aasta otsuse artikli 2 lõiget 2, kuna eiratud on asjaolu, et Frontexis eristatakse aruande kinnitaja ja hindaja rolle.